# Kalnų reginys iš kozlovo tyrų

Adomas Mickevičius

> Utwór opracowany został w ramach projektu Wolne Lektury przez fundację Wolne Lektury.

KELEIVIS

Ten?… Ar Allahs pastatė siena marias ledo,
Ar angelams sostinę iš debesio pilko?
Ar ketvirtžemio[1] mitrus[2] Divai[3] čion suvilko,
Kad žvaigždžių karavanos[4]nepraleistų vado?…

Viršukalniai liepsnoja! Gaisras Carogrado![5]
Ar Allahs[6], kad tamsybė chilatu[7] iš šilko,
Skriejančius po gamtjūrą[8] pasaulius apvilko,
Tą žibintą užkorė tarp dangaus apvado[9]?…

MIRZA[10]

Ten? Buvau: žiema tūno; ten snapai šaltinių
Ir upių gerklės iš jos lizdo gurguliuoja;
Pūstelėjau, iš mano burnos sniegas krito;

Žengiau aukščiaus erelių kelių padausinių[11],
Kur debesių lopšiuose griausmai snūduriuoja,
Kur ant mano turbono[12] vien žvaigždė tebšvito:
Tai Čatirdagas[13]!

KELEIVIS

Aa!!

ketvirtžemis — ketvirtadalis žemės (rutulio). [przypis edytorski]

mitrus — čia: mūrus. [przypis edytorski]

Dlv’al — sulyg senobinės persų mitologijos piktosios dvasios, kitados viešpatavusios ant žemės, paskui angelų ištremtos, dabar gyvenančios ant pasaulio parubės už kalno Kaf. [przypis redakcyjny]

karavanas — arab. kervan — Rytų krašte keliauninkų draugija, susidedanti iš pirklių, maldininkų ir kitų keliautojų. [przypis tłumacza]

Viršukalniai liepsnoja… — Saulei nusileidus, dar kai kurį laiką Čatirdago viršūnės išrodo tarsi ugnyje, nuo atsimušančių į jas saulės spindulių. [przypis tłumacza]

Allahas — arabų ž. — Taip mahometonai vadina Dievą. [przypis tłumacza]

chilatas — vadinama pagarbos skraistė, sultono teikiamoji aukštiems viešpatijos valdininkams [przypis redakcyjny]

gamtjūra — gamtos jūra. [przypis edytorski]

apvadas — aplink ko einantis kelias. [przypis edytorski]

Mirza — persų ž. — jeigu stovi prieš vardą, tai reiškia ponas, o jeigu po vardo, tai — kunigaikštis. [przypis tłumacza]

kelių padausinių — kur nesimato kelių. [przypis edytorski]

Turban — turkų ž. — taip rytiečiai vadina vyrų galvos apdangalą, susuktą iš ilgos skaros. [przypis tłumacza]

Čalirdagas — aukščiausias Krymo retežyje kalnas pietų krašte, iš tolo beveik 200 varstų iš visų pusių matomas paveiksle didintėlio mėlsvos varsos debesio. [przypis redakcyjny]